Alanus Juppé

Alanus JuppéVulgo pleniter Alain Marie Juppé secundum Who's Who In France (ed. 2006) (natus die 15 Augusti 1945 Martiani Landarum) est vir publicus Francicus qui minister quinquies atque primus minister a die 17 Maii 1995 usque ad diem 2 Iunii 1997 meruit. 

In litteris classicis aggregatus, alumnus est Scholae Normalis Superioris Parisiensis, Instituti Scientiarum Politicarum eiusdem urbis et Scholae Nationalis Administrationis Argentoratensis. Iacobo Chirac annis 1983-1995 magistro civium Parisiensium, Alanus Juppé eo adiunctus est. Annis 1984 - 1986 et mensibus Iunii - Octobris 1989 legatus est ad Parlamentum Europaeum, sed annis 1986, 1988 - 1993, 1997 - 2004 atque ab anno 2007 legatus conventui nationali. Ipse annis 1995-2004 et ab anno 2006 usque hodie est magister civium Burdigalensium. Annis 2002-2004 praeses fuit factionis cuius nomen est Unio pro Motu Populari.

A die 31 Martii 1993 ad 11 Maii 1995, primo ministro Eduardo Balladur, rursusque a 27 Februarii 2011 ad usque 16 Maii 2012, primo ministro Francisco Fillon, Juppé minister rerum externarum Franciae fuit. Insuper minister delegatus pro pecuniis annis 1986-1988, minister oecologiae breviter anno 2007, minister munitionis annis 2010-2011 meruit.

 Notae 

 Bibliographia 
 Anna Cabana, Juppé : l'orgueil et la vengeance. Lutetiae: Flammarion, 2011. ISBN 978-2-08-068923-8
 Stéphane Lhomme, Alain Juppé saute sur Bordeaux. Lutetiae: Syllepse, 2006. ISBN 978-2-84950-121-4)
 Céline Edwards-Vuillet, Le joker: Alain Juppé, une biographie. Lutetiae: Le Seuil-Mollat, 2001. ISBN 978-2-02-051352-4
 Isabelle Dath, Philippe Harrouard, Alain Juppé: la tentation du pouvoir. Lutetiae: Lattès, 1995. ISBN 978-2-7096-1573-0
 Pascal Louvrier, Juppé 2012: avec (ou sans) Sarkozy. Monoeci: Éditions du Rocher, 2011. ISBN 978-2-268-07197-8

 Nexus externi 



Categoria:Legati Parlamenti Europaei
Categoria:Legati Conventui Nationali Francico
Categoria:Primi ministri Franciae
Categoria:Administri rerum exterarum Franciae
Categoria:Nati 1945
Categoria:Homines vivi
Categoria:Praefecti communibus Francicis
Categoria:Alumni Lycei Ludovici Magni